अजय सिंह और सारंग के बीच सदन के भीतर जमकर आरोप-प्रत्यारोप
अामने-सामने
पोषाहार की कुंजी किसके हाथ
नर्मदा यात्रा राजनीतिक कर्मकांड नहीं
जवानी में कदम रखते ही चुरहट लाॅटरी कांड करने वाले हमसे पूछ रहे हैं : सीएम
नेता प्रतिपक्ष अजय सिंह और सहकारिता राज्यमंत्री (स्वतंत्र प्रभार) विश्वास सारंग के बीच गुरुवार को जमकर आरोप-प्रत्यारोप हुए। सिंह ने सदन के भीतर सारंग पर व्यक्तिगत आरोप लगाया, जिस पर सारंग ने भी पलटवार किया। इससे पहले सदन के भीतर सिंह ने वन मंत्री गौरीशंकर शेजवार को भी घेरा कि वे कुछ न कुछ बोलकर सीएम को फंसाते हैं। सदन में मुख्यमंत्री ने कांग्रेस के विधायक जीतू पटवारी, तरुण भनोट और उमंग सिंघार को लेकर भी क्रमश: कटाक्ष किया कि इंदौर में जमीनों के कारोबार से कौन बड़ा हुआ, जबलपुर में रेत के ठेके किसके हैं और धार में डकैतों को समर्थन कौन दे रहा है, सब पता है। इस पर विधायक शोर करने लगे।
मप्र की ग्रोथ रेट पर हार्वर्ड यूनिवर्सिटी में शोध होना चाहिए। कृषि की 20 और जीडीपी में 10% ग्रोथ हो तो देश में सबसे ज्यादा कुपोषण मप्र में कैसे हो गया? किसके हाथ में पोषाहार की कुंजी। खुद स्वास्थ्य मंत्री ने पिछले साल विधानसभा में स्वीकार किया था कि जनवरी से मई 2016 के बीच प्रदेश में कुपोषण से 9288 बच्चों की मौत हुई। अकेले भोपाल में सर्वाधिक 587 मौतें हुईं, लेकिन राज्यपाल के अभिभाषण में पोषण आहार का जिक्र तक नहीं हुआ है।
इन्वेस्टर्स समिट में लुटा रहे पैसा
इंवेस्टर्स समिट कर रहे हैं, लेकिन जमीन पर कुछ नहीं। बेरोजगारी बढ़ रही है। पांच लाख छह हजार करोड़ का अनुबंध हो रहा है और सिर्फ 2600 करोड़ का निवेश जमीन पर आया है। समिट में पैसा लुटा रहे हैं। केंद्रीय मंत्री नरेंद्र सिंह तोमर, अनंत कुमार और निर्मला सीतारमन बुलाए जाते हैं, जो बड़े वादे करते हैं। होता कुछ नहीं। मप्र में बाहरियों को नौकरी में प्राथमिकता क्यों।
पर्यावरण मंजूरी नहीं तो भतीजा रेत कहां से ला रहा?
मध्यप्रदेश में खुलेआम भाजपा के कुछ नेताओं के संरक्षण में अवैध रेत का खनन हो रहा है। शर्म आनी चाहिए। जिस नर्मदा की चिंता है, उसे ही छलनी किया जा रहा है। मशीन से रेत निकाली जा रही। मुख्यमंत्री के हाथ बंधे हैं। शायद इन्हें जानकारी भी न हो कि भतीजे की जहाजपुरा माइन को पर्यावरण की मंजूरी नहीं मिली तो उनका डंपर रेत कहां से ला रहा है। सीएम ने कहा था कि पकड़े गए डंपर राजसात होंगे। भोपाल में एक भी नहीं हुआ। 586 रेत खदानें हैं, जिसमें से 450 रेत खदानें सिर्फ दो लोगों शिवा कार्पोरेशन और दिव्यानी इंडस्ट्रीज प्राइवेट लिमिटेड के पास है। ये कौन हैं? किनसे जुड़े हैं। यदि नर्मदा यात्रा कर रहे हो तो अवैध रेत उत्खनन क्यों हो रहा है? सीएम आज कहें कि अब कोई अवैध उत्खनन नहीं होगा। मेरे परिवार का कोई भी व्यक्ति यदि पकड़ा जाएगा तो उसको उसी दिन जेल भेज देंगे।
सुप्रीम कोर्ट बोल रहा पटवारी से पीएससी तक घोटाला है
व्यापमं घोटाले ने एक युवा पीढ़ी समाप्त कर दी। अब कितनी भी सफाई दें। सुप्रीम कोर्ट ने पूछ लिया कि पटवारी से लेकर पीएससी तक अगर कोई घोटाला हुआ है तो पूरी जानकारी दें।
मैं राजधर्म का पालन करूंगा। डंपर राजसात करने के नियम जल्द नोटिफाई होंगे। उसके बाद अवैध माइनिंग करते हुए कोई भी ट्रक, डंपर पकड़ा जाता है तो राजसात होगा। कांग्रेस ने तो मुझे रेत का सर्वेयर बना दिया। कहा, नर्मदा सेवा यात्रा इसीलिए निकाल रहा हूं। यह राजनीतिक कर्मकांड नहीं है। नर्मदा यात्रा सफल हो रही है तो कांग्रेस अनर्गल आरोप लगाकर संदेह पैदा करने की कोशिश कर रही है। अवैध माइनिंग रोकी जानी चाहिए। सरकार भी यही चाहती है तो लेकिन कांग्रेस के शासन में तो जंगल के जंगल साफ कर दिए थे। जमीनें खोद डाली गईं थीं।
समिट में पौने तीन लाख के काम जमीन पर
कांग्रेस के समय तो कुछ नहीं हुआ। न बिजली थी न पानी। हमने यह इंतजाम किया। अब समिट हो रही हैं। यह गलत है कि जमीन पर प्रस्ताव कम उतरे। अब तक 2014 की समिट में 4 लाख 46 हजार करोड़ के अनुबंध हुए थे और 2 लाख 71 हजार के प्रस्ताव जमीन पर उतर चुके हैं। आप करें तो पूरी सूची पढ़कर सुनाऊं।
कांग्रेस के समय भी कुपोषण में मप्र आगे था
कुपोषण दूर करने की बात अभी आई थी। गंभीर रूप से कुपोषित बच्चों की संख्या में कमी आई है। कांग्रेस सत्ता में थी, तब भी कुपोषण के मामले में मप्र आगे था, आज भी यह दुर्भाग्य है कि मप्र के माथे पर कुपोषण के कलंक का टीका लगा हुआ है। कुपोषण का प्रतिशत कम हो रहा है। कांग्रेस के समय तो कुपोषित बच्चों को ठीक से इलाज नहीं मिलता था।
व्यापमं की जांच हमारी प्रामाणिकता का प्रतीक
कांग्रेस के समय तो कोई प्रक्रिया ही नहीं थी। आईजी और एसपी मिलकर पेपर सेट करते थे। एक कलेक्टर डिप्टी कलेक्टर को नियुक्त कर देता था। हमने सिस्टम बनाया। व्यापमं मसला विपक्ष ने नहीं बल्कि हमने पकड़ा। एसटीएफ को दिया। यह भी कहा कि किसी को नहीं छोड़ना। लेकिन मप्र को ऐसा बदनाम मत करो। व्यापमं की जांच हमारी प्रामाणिकता का प्रतीक है। लेकिन यह भी सही है कि मैंने क्या-क्या नहीं सहा है। एक शहर से भर्ती का आरोप लगाया गया, एक आदमी भी बता दो तो मैं राजनीति से संन्यास ले लूंगा। ऐसा बवंडर बनाया कि हत्याएं करवा रहे हैं। मेरी फोटो और मेरे साथ खून, दूसरी तरफ टीवी स्क्रीन पर इतनी हत्याएं, इतने विकट गिर गए, इतना स्कोर हो गया। एक संवेदनशील व्यक्ति के दिल पर क्या गुजरती होगी, कभी ठंडे दिमाग से सोचा है। अब तो सीबीआई भी कह चुकी है कि पेनड्राइव में कोई छेड़छाड़ नहीं है। मैं कहना चाहता हूं कि आरोप हो तो लगाओ, लेकिन किसी के परिवार को ऐसी पीड़ा मत दो कि जीना मुश्किल हो जाए। मैं आपके रास्ते की बाधा हूं। ऐसा है तो मुझसे ही पूछ लो मेरे बारे में।
तीन साल में 83 हजार करोड़ खर्च करेंगे
स्मार्ट सिटी की जब बात हुई है तो मैं अर्बन डवलपमेंट के माध्यम से बड़े भाई (नेता प्रतिपक्ष) को बताना चाहता हूं कि तीन साल में 83 हजार करोड़ रुपए शहरी विकास पर खर्च होंगे। आपके जमाने में यूआईएसएसएमडी योजना के अलावा पेयजल की कोई भी योजना शहर में नहीं थी। हमने मुख्यमंत्री पेयजल योजना बनाई।
अजय सिंह,
नेता प्रतिपक्ष
शिवराज सिंह चौहान, सीएम
bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva npi_Deva mai_Deva